**Ministru kabineta noteikumu projekta „Grozījumi Ministru kabineta 2008.gada 4.augusta noteikumos Nr.642 „Noteikumi par darbības programmas „Infrastruktūra un pakalpojumi” papildinājuma 3.1.5.2.aktivitāti „Neatliekamās medicīniskās palīdzības attīstība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu *„Grozījumi Ministru kabineta 2008.gada 4.augusta noteikumos Nr.642 „Noteikumi par darbības programmas „Infrastruktūra un pakalpojumi” papildinājuma 3.1.5.2.aktivitāti „Neatliekamās medicīniskās palīdzības attīstība””* projekts (turpmāk –noteikumu projekts) sagatavots pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu un saskaņā ar 2012.gada 8.maija Ministru kabineta protokola Nr.25 26.§ 2.punktu (turpmāk – MK protokols Nr.25). |
|  2. | Pašreizējā situācija un problēmas | Ar MK protokola Nr.25 atbildīgajām iestādēm un sadarbības iestādēm Eiropas Savienības struktūrfondu (turpmāk – ES fondi) un Kohēzijas fonda 2007.-2013.gada plānošanas perioda ietvaros ir atļauts slēgt līgumu vai vienošanos par ES fondu projekta īstenošanu vai veikt grozījumus minētajā līgumā, uzņemoties saistības, kas pārsniedz kopējo publiskā (ES fondu un nacionālā) finansējuma apjomu (turpmāk - virssaistības). Veselības ministrijas pārziņā esošajās aktivitātēs virssaistību kopējais apmērs ir noteikts ne vairāk kā 12 100 000 latu apmērā, tai skaitā virssaistības 1.3.2.3.aktivitātei „*Veselības aprūpes un veicināšanas procesā iesaistīto institūciju personāla kompetences, prasmju un iemaņu līmeņa paaugstināšana”* 1 500 000 latu apmērā.Atbilstoši MK protokola Nr.25 26.§ 1.punktam tika pieņemts zināšanai informatīvais ziņojums *„Valsts budžeta virssaistību iespējas Eiropas Savienības struktūrfondu un Kohēzijas fonda 2007.-2013.gada plānošanas perioda aktivitātēs”* (TA-1008). Ziņojuma 2.pielikumā *„Valsts budžeta virssaistību iespējas 2007.-2013.g. plānošanas perioda Eiropas Savienības struktūrfondu un Kohēzijas fonda aktivitātēs”* 9.punktā tika norādīts, ka vadošā iestāde atbalsta virssaistības 10 600 000 latu apmērā 3.1.5.2.aktivitātes *„Neatliekamās medicīniskās palīdzības attīstība”* (turpmāk - 3.1.5.2.aktivitāte) ietvaros, lai nodrošinātu vienlīdzīgu pakalpojuma pieejamību visiem iedzīvotājiem, izveidojot jaunus neatliekamās medicīniskās palīdzības punktus un atjaunojot neatliekamās medicīniskās palīdzības mašīnu parku. Neatliekamās medicīniskās palīdzības pieejamības uzlabošana kā uzdevums iekļauts Latvijas Stratēģiskās attīstības plānā 2010.–2013.gadam un Latvijas Nacionālajā attīstības plānā 2007-2013.Pašreizējā Ministru kabineta 2008.gada 4.augusta noteikumu Nr.642 *„Noteikumi par darbības programmas „Infrastruktūra un pakalpojumi” papildinājuma 3.1.5.2.aktivitāti „Neatliekamās medicīniskās palīdzības attīstība””* (turpmāk – MK noteikumi Nr.642) 6.punkta redakcija nosaka, ka 3.1.5.2.aktivitātei pieejamais attiecināmais finansējums ir 10 678 405 lati, tai skaitā Eiropas Reģionālās attīstības fonda (turpmāk - ERAF) līdzfinansējums 9 526 644 lati un valsts budžeta līdzfinansējums 1 151 761 lats. Līdz ar to nepieciešams veikt grozījumus esošajā MK noteikumu Nr.642 redakcijā, paredzot arī virssaistību apjomu 3.1.5.2.aktivitātes īstenošanai atbilstoši MK protokolā Nr.25 noteiktajam. Ieviešot 3.1.5.2.aktivitāti, tika konstatēts, ka pēdējo maksājumu veikšanai projektu ietvaros ir nepieciešams papildu laiks dokumentu sakārtošanai, ņemot vērā normatīvo aktu grozījumus par pievienotās vērtības nodokļa nomaksu, kā arī vairākus līdz šim konstatētos objektīvos gadījumus projektu ietvaros veikto maksājumu kavējumiem (piemēram, saistībā ar būvdarbu nodošanu ekspluatācijā, konstatēto nepilnību novēršanu u.c.). Līdz ar to atsevišķos gadījumos iespējama maksājumu veikšana pēc projekta īstenošanas termiņa beigām, jo projekta īstenošanas termiņa beigu nosaka atbilstoši piegādes, pakalpojumu un preču līgumu izpildes termiņiem, nevis atbilstoši maksājumu veikšanas termiņiem. Turklāt, atbilstoši Ministru kabineta 2010.gada 9.novembra noteikumu Nr.1041 *„Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”* (turpmāk – MK noteikumi Nr.1041) 26.3.apakšpunktam finansējuma saņēmējs iesniedz maksājuma pieprasījumu un tajā iekļautos izdevumus pamatojošo dokumentu kopijas sadarbības iestādē līgumā noteiktajos termiņos un kārtībā, kā arī saskaņā ar Ministru kabineta 2007.gada 26.jūnija noteikumu Nr.419 *„Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu”* (turpmāk – MK noteikumi Nr.419) 26.6.apakšpunktu sadarbības iestāde līgumā vai vienošanās dokumentā nosaka ES fonda maksājuma pieprasījuma sagatavošanas un iesniegšanas kārtību.Sadarbības iestādes līguma ar finansējuma saņēmēju par ERAF līdzfinansētā projekta īstenošanu vispārējos noteikumos noteikts, ka noslēguma maksājuma pieprasījums tiek iesniegts ne vēlāk kā 20 (divdesmit) darba dienu laikā pēc projekta aktivitāšu īstenošanas beigu termiņa. Taču ņemot vērā objektīvus apstākļus, līgumslēdzējpusēm pēc attiecīgās situācijas izvērtēšanas, rakstiski vienojoties, būtu iespējams pagarināt maksājumu veikšanas termiņu.Šobrīd esošais MK noteikumu Nr.642 68.5.apakšpunkta regulējums nosaka maksājumu veikšanas kārtību, kas ierobežo maksājumu veikšanu par projekta ietvaros radušām izmaksām ietverta līguma par ERAF līdzfinansētā projekta īstenošanu ar finansējuma saņēmēju.Ņemot vērā augstākminēto, nepieciešams precizēt MK noteikumu Nr.642 68.5.apakšpunktu, paredzot nevis maksājuma veikšanas kārtību (kas atbilstoši normatīvajiem aktiem ir noteikta līgumā par ERAF līdzfinansētā projekta īstenošanu), bet nosacījumu, ka finansēšanai no ERAF un valsts budžeta līdzekļiem nav attiecināmas izmaksas, kuras radušās pēc projekta īstenošanas termiņa beigām. |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | Noteikumu projekta mērķis ir nodrošināt MK protokolā Nr.25 noteikto, kā arī precizēt 3.1.5.2.aktivitātes regulējumu.Noteikumu projekts paredz šādus grozījumus:* papildināt MK noteikumus Nr.642 ar jaunu 6¹.punktu, kas nosaka, ka 3.1.5.2.aktivitātei pieejamais saistību apjoms, kas pārsniedz šo noteikumu 6.punktā norādīto Eiropas Reģionālās attīstības fonda līdzfinansējumu, ir 9 456 260 lati, savukārt, 3.1.5.2.aktivitātei pieejamais saistību apjoms, kas pārsniedz šo noteikumu 6.punktā norādīto valsts budžeta līdzfinansējumu, ir 1 143 740 lati;
* paredz MK noteikumu Nr.642 8. un 11.1.apakšpunktā aizstāt vārdus „Veselības ekonomikas centrs” ar vārdiem „Centrālā finanšu un līgumu aģentūra”, kas ir tehniska rakstura precizējums, jo atbilstoši Ministru kabineta 2011.gada 7.septembrī apstiprinātajam rīkojumam Nr.436 „Par Veselības norēķinu centra un Veselības ekonomikas centra reorganizāciju” no 2011.gada 1.novembra Veselības ministrijas padotībā esošās iestādes *„Veselības ekonomikas centrs”* veiktās ES fondu sadarbības iestādes funkcijas pilda valsts aģentūra *„Centrālā finanšu un līgumu aģentūra”*;
* paredz MK noteikumu Nr.642 24.punktā precizēt 3.1.5.2.aktivitātes projekta maksimālo attiecināmo izmaksu summu uz 21 278 405 latiem, ņemot vērā piešķirto virssaistību apmēru;
* paredz precizēt MK noteikumu Nr.642 11.7.apakšpunkta redakciju, paredzot nosacījumu, ka sadarbības iestādes kompetencē ietilpst arī iepirkuma pirmspārbaude atbilstoši kārtībai, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu (atbilstoši MK noteikumu Nr.419 VII nodaļas *„**Eiropas Savienības fonda projekta iepirkuma pirmspārbaude”* nosacījumiem, kas ir spēkā ar 2012.gada 2.janvāri);
* paredz precizēt MK noteikumu Nr.642 11.11.apakšpunkta redakciju, paredzot, ka sadarbības iestādes kompetencē ir sagatavot apliecinājumu izdevumu deklarācijas apstiprināšanai saskaņā ar MK noteikumu Nr.1041 41.punkta prasībām, t.i., sadarbības iestāde noteiktajos termiņos sagatavo un iesniedz sertifikācijas iestādē aizpildītu apliecinājumu izdevumu deklarācijas apstiprināšanai atsevišķi par katru darbības programmu un fondu atbilstoši tās pārziņā esošajām aktivitātēm;
* paredz papildināt MK noteikumu Nr.642 ar jaunu 24¹. un 24².punktu, kas atbilstoši MK protokola Nr.25 26.§ 6.punktam nosaka, ka finansējuma saņēmējs atbalstāmās darbības, kuras vēl nav uzsāktas, tai skaitā pirmo iepirkumu, uzsāk vai turpina ne vēlāk kā pirmajā ceturksnī pēc grozījumu veikšanas vienošanās. Sadarbības iestāde uzsāk maksājumu veikšanu finansējuma saņēmējam vai finansējuma saņēmējs projekta ietvaros uzsāk izdevumu veikšanu pirmajā pusgadā pēc grozījumu veikšanas vienošanās;
* paredz precizēt MK noteikumu Nr.642 61., 63. un 65.punktu, nosakot, ka 3.1.5.2.aktivitātes projekta attiecināmo izmaksu finansējuma apmēru procentos rēķina no MK noteikumu Nr.642 6.punktā noteiktā 3.1.5.2.aktivitātei pieejamā ERAF un valsts budžeta finansējuma (t.i., bez piešķirtā virssaistību finansējuma);
* paredz MK noteikumu Nr.642 65¹.punktā precizēt neatliekamās medicīniskās palīdzības dienesta funkciju nodrošināšanai nepieciešamā specializētā autotransporta iegādes attiecināmo izmaksu minimālo apjomu, palielinot to par piešķirto virssaistību apmēru - 10 600 000 lati;
* izteikt MK noteikumu Nr.642 68.5.apakšpunktu jaunā redakcijā, paredzot, ka finansēšanai no ERAF līdzekļiem un valsts budžeta nav attiecināmas izmaksas kuras radušās pēc projekta īstenošanas termiņa beigām.

Ar noteikumu projektu plānots atrisināt anotācijas I.sadaļas 2.punktā minētās problēmas. |
|  5. | Projekta izstrādē iesaistītās institūcijas | Projekts šo jomu neskar.  |
|  6. | Iemesli, kādēļ netika nodrošināta sabiedrības līdzdalība | Noteikumu projekts paredz noteikt virssaistību apmēru 3.1.5.2.aktivitātes nodrošināšanai un nodrošināt 3.1.5.2.aktivitātes regulējuma atbilstību maksājumu veikšanas kārtībai. Līdz ar to noteikumu projekts neparedz negatīvu ietekmi uz sabiedrību un tādejādi sabiedrības līdzdalība netika nodrošināta. |
|  7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Neatliekamās medicīniskās palīdzības sniedzēji un valsts apmaksātās neatliekamās medicīniskās palīdzības saņēmēji. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. | Tiesiskā regulējuma finansiālā ietekme | **Tiešās finansiālās izmaksas**Noteikumu projektam nav ietekmes uz tiešajām finansiālajām izmaksām. **Netiešās finansiālās izmaksas**Noteikumu projektam nav ietekmes uz netiešajām finansiālajām izmaksām. **Ietekme uz ienākumiem**Noteikumu projektam nav ietekmes uz ienākumiem. |
|  4. | Tiesiskā regulējuma nefinansiālā ietekme | Projekts šo jomu neskar |
|  5. | Administratīvās procedūras raksturojums | Projekts šo jomu neskar |
|  6. | Administratīvo izmaksu monetārs novērtējums | Projekts šo jomu neskar |
|  7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2012. | Turpmākie trīs gadi (tūkst. latu) |
| 2013. | 2014. | 2015. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2012. gadu | Izmaiņas, salīdzinot ar 2012. gadu | Izmaiņas, salīdzinot ar 2012. gadu |
| **1. Budžeta ieņēmumi:** | **5 280,7** | **0,0** | **-2 309,5** | **2 084,7** | **-5 280,7** |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 280,7 | 0,0 | -2 309,5 | 2 084,7 | -5 280,7 |
|  1.2. valsts speciālais budžets | 0,00 | 0,00 | 0,00 | 0,00 | 0,00 |
|  1.3. pašvaldību budžets | 0,00 | 0,00 | 0,00 | 0,00 | 0,00 |
| **2. Budžeta izdevumi:** | **5 758,8** | **0,0** | **-2 455,0** | **2 497,5** | **-5 758,8** |
|  2.1. valsts pamatbudžets | 5 758,8 | 0,0 | -2 455,0 | 2 497,5 | -5 758,8 |
|  2.2. valsts speciālais budžets | 0,00 | 0,00 | 0,00 | 0,00 | 0,00 |
|  2.3. pašvaldību budžets | 0,00 | 0,00 | 0,00 | 0,00 | 0,00 |
| **3. Finansiālā ietekme:** | **-478,1** | **0,0** | **145,5** | **-412,8** | **478,1** |
|  3.1. valsts pamatbudžets | -478,1 | 0,0 | 145,5 | -412,8 | 478,1 |
|  3.2. speciālais budžets | 0,00 | 0,00 | 0,00 | 0,00 | 0,00 |
|  3.3. pašvaldību budžets | 0,00 | 0,00 | 0,00 | 0,00 | 0,00 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0,00 | 0,00 | 0,00 | 0,00 |
| 0,00 | 0,00 | 0,00 | 0,00 |
| 0,00 | 0,00 | 0,00 | 0,00 |
|  5. Precizēta finansiālā ietekme: | X | 0,00 | 0,00 | 0,00 | 0,00 |
|  5.1. valsts pamatbudžets | 0,00 | 0,00 | 0,00 | 0,00 |
|  5.2. speciālais budžets | 0,00 | 0,00 | 0,00 | 0,00 |
|  5.3. pašvaldību budžets | 0,00 | 0,00 | 0,00 | 0,00 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Budžeta ieņēmumi ir ERAF daļa un budžeta izdevumi ir kopējie nepieciešamie līdzekļi attiecīgajā gadā. Atbilstoši likumam „Par valsts budžetu 2012.gadam”, lai nodrošinātu darbības programmas “Infrastruktūra un pakalpojumi” papildinājuma 3.1.prioritātes “Infrastruktūra cilvēku kapitāla nostipri­nāšanai” 3.1.5.pasākuma “Veselības aprūpes infrastruktūra” 3.1.5.2.aktivitātes paredzēto pasākumu īstenošanu Veselības ministrijas budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) projektu īstenošana (2007-2013)” (turpmāk – 62.06.00 apakšprogramma) ir paredzēts finansējums 5 758 790 latu apmērā.Savukārt, 3.1.5.2.aktivitātes kopējais attiecināmais finansējums ir 10 678 405 lati. ERAF finansējuma maksimālais apmērs ir 89.21% jeb 9 526 644 lati un valsts budžeta līdzfinansējums 1 151 761 lati.3.1.5.2.aktivitātes ieviešana uzsākta 2009.gadā un tās ietvaros projekta „Vienotās neatliekamās medicīniskās palīdzības un katastrofu medicīnas vadības informācijas sistēmas un dispečeru centru izveide” (turpmāk - projekts) īstenošanai finansējuma piesaiste valsts budžeta ietvaros plānotā šādos apmēros:* Projekta īstenošanai 2009.gadā tika piesaistīts ERAF (budžeta apakšprogrammas 04.03.00 „Eiropas Reģionālās attīstības fonda (ERAF) projektu īstenošana (2007-2013)” ietvaros) 16 485 latu apmērā un valsts budžeta finansējums 2 909 lati, kopā 19 394 latu apmērā.
* Projekta īstenošanai 2010.gadā tika piesaistīts ERAF (62.06.00 apakšprogrammas ietvaros) 1 130 115 latu apmērā un valsts budžeta finansējums 199 433 lati, kopā 1 329 548 latu apmērā.
* Projekta īstenošanai 2011.gadā tika piesaistīts ERAF līdzfinansējumu (62.06.00 apakšprogrammas ietvaros) 2 218 955 latu apmērā un valsts budžeta finansējums 391 580 latu apmērā, kopā 2 610 535 latu apmērā.
* Projekta īstenošanai 2012.gadā plānots piesaistīt ERAF līdzfinansējumu (62.06.00 apakšprogrammas ietvaros) 5 280 667 latu apmērā un valsts budžeta finansējums 478 123 latu apmērā, kopā 5 758 790 latu apmērā.
* Projekta īstenošanai 2013.gadā atbilstoši Ministru kabineta 2012.gada 17.aprīļa sēdes protokola Nr.20 38.§ „Informatīvais ziņojums „Par valsts budžeta bāzes izdevumiem 2013.–2015.gadam un bāzes izdevumos neiekļautajiem ministriju un citu centrālo valsts iestāžu iesniegtajiem papildu pieprasījumiem”” apstiprinātajiem valsts budžeta bāzes izdevumiem 2013.–2015.gadam 3.1.5.2.aktivitātes īstenošanai plānoti līdzekļi 949 442 latu apmērā, savukārt, ņemot vērā 2011.gada valsts budžeta apguvi un līdzekļu atlikumu 10 696 latu apmērā (kas budžeta sagatavošanas procesā tiks pieprasīti papildus apstiprinātajiem valsts budžeta bāzes izdevumiem 2013.–2015.gadam), projekta īstenošanai 2013.gadā plānots piesaistīt ERAF līdzfinansējumu (62.06.00 apakšprogrammas ietvaros) 880 422 latu apmērā un valsts budžeta finansējums 79 716 latu apmērā, kopā 960 138 latu apmērā.

Ņemot vērā papildus virssaistību finansējuma piešķiršanu 3.1.5.2.aktivitātes ieviešanai atbilstoši MK protokola Nr.25 noteiktajām, projekta ietvaros tiek plānots veikt papildus darbus. Darbi tiks veikti esoša līguma ietvaros, pagarinot līguma paredzēto projekta īstenošanas termiņu saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 25.²7.apakšpunktu, kas nosaka, ka projekta īstenošanas termiņu var pagarināt, ja ES fonda projektam ir piešķirts papildu finansējums papildu darbību veikšanai vai papildu mērķa grupas dalībnieku iesaistei. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Atbilstoši MK protokola Nr.25 4.punktam, virssaistības tiks nodrošinātas no bāzes izdevumiem 2013.-2015.gadam, tai skaitā 74.resora „Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, plānotā valsts budžeta finansējuma.Ņemot vērā augstāk minēto, projekta īstenošanai 2013. un 2014.gadā plānots pieprasīt kā pārdali 10 600 000 latus (tai skaitā ERAF līdzfinansējums 9 456 260 lati un valsts budžeta līdzfinansējums 1 143 740 lati) no 74.resora „Gadskārtējā valsts budžeta izpildes procesā pārdalāmais finansējums” programmā 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, tai skaitā:* Projekta īstenošanai 2013.gadā plānots piesaistīt papildus virssaistību finansējumu 2 343 700 latu apmērā, tai skaitā ERAF līdzfinansējums 2 090 815 latu apmērā un valsts budžeta līdzfinansējums 252 885 latu apmērā.
* Projekta īstenošanai 2014.gadā plānots piesaistīt papildus virssaistību finansējumu 8 256 300 latu apmērā, tai skaitā ERAF līdzfinansējums 7 365 445 latu apmērā un valsts budžeta līdzfinansējums 890 855 latu apmērā.
 |

**Anotācijas IV.sadaļa, V.sadaļa un VI.sadaļa - projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Veselības ministrija;Valsts aģentūra „Centrālā finanšu un līgumu aģentūra”;Neatliekamās medicīniskās palīdzības dienests. |
|  2. | Projekta izpildes ietekme uz pārvaldes funkcijām | Projekts šo jomu neskar |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. | Cita informācija | Nav |

Veselības ministre I.Circene

11.07.2012 16:20

2 293

N.Hamandikova, 67876090

Natalija.Hamandikova@vm.gov.lv